Analyseskjema noveller

Desse punkta er meint som skrivehjelp og er enklare lagt opp enn skjemaet på side 74 i boka.

|  |
| --- |
| Innleiing: Presenter novella med tittel, forfattar, utgivingsår og namn på samlinga ho stod i. |
| Handling**:**  Gi ei svært kort oversikt over kva novella handlar om. Kva skjer, og kor går handlinga føre seg? |
| Personar**:**  Gi ein karakteristikk av hovudpersonen og viktige bipersonar. Kva er forholdet mellom dei? Endrar hovudpersonen seg i løpet av handlinga – korleis? |
| Synsvinkel:  Kven sine auga ser vi handlinga med, og kven får vi vite tankane til? Følgjer vi éin person (eg/han/ho), eller fleire? Kva slags verknad gir det? |
| Oppbygning**:**  Begynner teksten in medias res, det vil si rett inn i handlinga?Korleis utviklar spenningskurva seg? Er det tilbakeblikk i tid – kva skjer eventuelt der? |
| Forteljemåte:  Er det mykje ytre handling, eller mest tankar og skildringar? Eller dialog? Kva verknad gir det? |
| Vendepunkt:  Finst det eit høgdepunkt eller eit vendepunkt i teksten? Er det ein overraskande slutt? Kva gjer det med måten vi oppfattar handlinga på? |
| Språklege verkemiddel:  Korleis bruker forfattaren språket, er det spesielle skildringar, stemningsskapande ord, språklege bilete eller symbol? Korleis understrekar dette handlinga? |
| Tema:  Kva handlar teksten eigentleg om? Kjem det klart fram, eller må vi lese mellom linjene? Som regel har forfattaren eit poeng ho vil ha fram i teksten sin, noko ho vil seie. Dette er temaet. Dersom vi føler at forfattaren i tillegg vil «lære» lesaren noko spesielt med teksten sin, seier vi teksten har ein bodskap. |
| Avslutning: Skriv gjerne di eiga meining om det novella tek opp. |